Beckham staan deurnag in die ry vir koningin se kisDie ry deur Londen (Foto: DCMS/Twitter) Die voormalige sokkerkaptein vir Engeland, David Beckham, het gesê dit was “baie emosioneel” om Vrydag sy laaste eer te betoon aan koningin Elizabeth II ná hy deur die aand ure lank in die ry gestaan en wag het om verby haar kis te loop. Beckham was een van tien duisende mense wat in Londen op pad na Westminster in die ry gestaan het om Brittanje se langsdienende monarg te groet. Mense staan ure lank in die ry om die koningin se kis te sien. Sy is op 8 September in die ouderdom van 96 oorlede. Sy was meer as 70 jaar op die troon. Haar kis lê in staatsie by Westminster Hall voor haar begrafnis wat Maandag plaasvind. Beckham sê hy het omstreeks 02:00 by die ry opgedaag, in die hoop dat hy ŉ stroom mense sou misloop. Toegang na die ry is Vrydag tydelik opgeskort toe ŉ park aan die einde van die ry langs die Teemsrivier kapasiteit bereik het. Die wagtyd in die ry is tans meer as 24 uur. Die Britse departement vir digitaal, kultuur, media en sport (DCMS) hou belangstellendes op Twitter op hoogte met die vordering van die ry. Daar is ook ŉ toegewyde YouTube-kanaal. HER MAJESTY THE QUEEN'S LYING-IN-STATE QUEUE UPDATE, 8AM, 17 SEP The queue is in Southwark Park and wait times are at least 24 hours If the park reaches capacity, entry to the queue will be paused pic.twitter.com/urY8RxfNHj — Department for Digital, Culture, Media and Sport (@DCMS) September 17, 2022